smcproject/ml-wiki-sentences huggingface dataset:
മുതുവാൻ , മന്നാൻ , മലയരയൻ , ഉള്ളാടൻ , പളിയർ , മലപ്പുലയൻ എന്നിവയാണ് ജില്ലയിലെ മറ്റ് ആദിവാസി വിഭാഗങ്ങൾ.
ഊരാളിമാർ മാത്രം പൂജകൾ ചെയ്യുന്ന പ്രശസ്ത കാവാണ് പത്തനംതിട്ട ജില്ലയിൽ കോന്നിയിൽ കല്ലേലി എന്ന ദേശത്തെ കല്ലേലി ഊരാളി അപ്പൂപ്പൻ കാവ്‌.
മുറുക്കാനും കള്ളും വെച്ചാണ് കരിക്ക് ഉടച്ചു രാശി നോക്കി ദോഷങ്ങളെ ഒഴിപ്പിക്കുന്നത്.24 മണിക്കൂറും ദർശനം ഉണ്ട്.
കുംഭ പാട്ട്, തലയാട്ടം കളി, ഭാരത കളി, കമ്പുകളി തുടങ്ങിയ ദ്രാവിഡ കലകൾ കെട്ടിയാടുകയും കൊട്ടിപ്പാടുകയും ചെയ്യുന്ന കാവാണ്.999 മലകളുടെ അധിപനാണ് കല്ലേലി ഊരാളി അപ്പൂപ്പൻ.
ഊരാളി ഗോത്രത്തിന്റെ ജീവിതവും സംസ്കാരവും പശ്ചാത്തലമാക്കി അതേ ഗോത്രവംശജയായ പുഷ്പമ്മ രചിച്ച നോവലാണ് കൊളുക്കൻ.
(ഡി.സി. ബുക്ക്സ്.) അവലംബം
ഊരാളി എക്സ്പ്രസ്(സംഗീത ബാൻഡ്) ഇംഗ്ലീഷ് വിലാസം https://ml.wikipedia.org/wiki/Oorali_Express ഊരാളി എക്സ്പ്രസ് അവതരണം
തൃശൂർ കേന്ദ്രമാക്കി പ്രവർത്തിക്കുന്ന നാടക - സംഗീത പ്രവർത്തകരുടെ കൂട്ടായ്മയാണ് ഊരാളി എക്സ്പ്രസ് .
പൊതു അവതരണങ്ങളോടൊപ്പം സിനിമകളിലും പാട്ടുകളവതരിപ്പിച്ചിട്ടുണ്ട്.
2010 മുതൽ അവതരണങ്ങൾ നടത്തുന്ന ഇവർ കേരളത്തിനകത്തും പുറത്തും നിരവധി അവതരണങ്ങൾ നടത്തിയിട്ടുണ്ട്.
സാമൂഹ്യ വിമർശനത്താലും പ്രതികരണത്താലും ശ്രദ്ധേയരായ സംഗീത സംഘമാണ് ഇവരുടേത്.
‘ഇന്റർനാഷനൽ തിയറ്റർ ഫെസ്റ്റിവൽ ഓഫ് കേരള’ക്ക് വേണ്ടി കേരളത്തിലേയും ലാറ്റിനമേരിക്കയിലേയും കലാകാരൻമാരെ ഒന്നിച്ചു ചേർത്ത് ‘ഓടിച്ചോടിച്ച്’ എന്നൊരു നാടകം അവതരിപ്പിച്ചായിരുന്നു തുടക്കം.
ഗിറ്റാറിനു പുറമെ പെറുവിൽ നിന്നുള്ള കഹോൺ പെറുവാനോ , ചിലിയിൽ നിന്നു കൊണ്ടു വന്ന കുഴലായ തുത്രൂക്ക , ആഫ്രിക്കയിൽ നിന്നുമുള്ള ഉദു എന്ന ഘടം, ബോംബോ എന്ന ലാറ്റിനമേരിക്കൻ വാദ്യം, കൊളംബിയൻ സംഗീതോപകരണമായ പഹരീത്തോ , ജിമ്പേ എന്ന ആഫ്രിക്കൻ വാദ്യം തുടങ്ങി വ്യത്യസ്ത സംഗീതോപകരണങ്ങളുപയോഗിച്ചാണ് ഇവരുടെ സംഗീത അവതരണം.
ചാക്കാല, തുമ്മരുത്, കുറത്തി  തുടങ്ങി പ്രസിദ്ധമായ  നിരവധി കടമ്മനിട്ടക്കവിതകളും നാടൻ പാട്ടുകളും ഇവർ അവതരിപ്പിക്കാറുണ്ട്.
സംഘാംഗങ്ങൾ
ഗായകനും നാടക പ്രവർത്തകനുമായ മാർട്ടിൻ ജോൺ, ഗിത്താർ വാദകനായ സജി, പാട്ടുകളെഴുതുന്ന ഷാജി, വാദ്യസംഗീതജ്ഞനും ചിത്രകാരനുമായ
സുധീഷ്,  അർജുൻ,  തുടങ്ങിയവരാണ് സംഘത്തിലുള്ളത്.
ഊരാളി എക്സ്പ്രസ് കൊല്ലം വാടിയിൽ റിഹേഴ്സൽ നടത്തുന്നു സാമൂഹ്യ ഇടപെടലുകൾ
പോലീസ് അതിക്രമം, ദളിത് ജനത നേരിടുന്ന വിവേചനം, നിത്യജീവിതത്തിലെ പരിസ്ഥിതി പ്രശ്നങ്ങൾ തുടങ്ങി പ്രാദേശികം മാത്രമല്ലാത്ത സാമൂഹ്യപ്രശ്നങ്ങളെ അഭിമുഖീകരിക്കുന്ന പാട്ടുകളും മറ്റു സർഗാത്മക സ്യഷ്ടികളും ഊരാളിയുടേതായിട്ടുണ്ട്.
സ്പാനിഷിലും ഇംഗ്ലീഷിലും മലയാളത്തിലുമുള്ള വരികൾ, സാഹചര്യങ്ങൾക്കും വിഷയത്തിന്റെ സ്വഭാവത്തിനും അനുസരിച്ച് ഫോക് റെഗ്ഗ കൂടാതെ മറ്റു ഗാനരീതികളിലും ഇവർ ചിട്ടപ്പെടുത്താറുണ്ട്.
കൊച്ചി - മുസിരിസ് ബിനാലെ 18 പ്രദർശനം
പ്രളയത്തിലകപ്പെട്ട കേരളത്തിന് രക്ഷാസൈന്യമായ  മത്സ്യത്തൊഴിലാളികൾക്ക് നന്ദി പറയാനായി, കൊച്ചി - മുസിരിസ് ബിനാലെയുമായി സഹകരിച്ച്  ഊരാളി സംഗീത ബാൻഡ്, ഊരാളി എക്സ്പ്രസ്എന്ന പേരിൽ യാത്ര നടത്തിയിരുന്നു.
ഊരാളിയുടെ പത്തു പേരടങ്ങുന്ന സംഘം ആദ്യ ഘട്ടത്തിൽ ആലപ്പുഴ മുതൽ തിരുവനന്തപുരം വരെയുള്ള അഞ്ച് തീരദേശ ഗ്രാമങ്ങളിലാണ് പര്യടനം നടത്തിയത്.
കൊല്ലത്തെ ആലപ്പാട് ഗ്രാമം , തിരുവനന്തപുരം ജില്ലയിലെ വലിയതുറ , വിഴിഞ്ഞം , കൊല്ലം വാടി , ആലപ്പുഴയിലെ മാരാരിക്കുളം എന്നിവടങ്ങളിലൂടെയായിരുന്നു യാത്രയുടെ ആദ്യ ഘട്ടം.
ജനുവരി 29 ന് യാത്രയുടെ ആദ്യ ഘട്ടം പൂർത്തിയായി.
എറണാകുളം മുതൽ പൊന്നാനി വരെയാണ് രണ്ടാം ഘട്ടം.
ഫെബ്രുവരി 9 മുതൽ 23 വരെയാണ് രണ്ടാം ഘട്ടത്തിലെ യാത്ര.
ആസ്പിൻ വാൾഹൗസിൽ തങ്ങളുടെ വിവിധ അവതരണങ്ങളുടെ പോസ്റ്ററുകളും മറ്റും ഉൾപ്പെടുത്തി  പ്രദർശനം നടത്തിയിരുന്നു.
ഊരാളി എക്സ്പ്രസ് കൊല്ലം വാടിയിൽ ഊരാളി എക്സ്പ്രസ് അവതരണ ഗാനം കൊല്ലം വാടിയിൽ സോറി മാർച്ച് 2024 ഊരാളി ടീം കൊല്ലം 8 പോയിന്റ് ആർട് കഫേയിൽ
തൊഴിലിടങ്ങളിലെ തുല്യനീതിക്കായി ശബ്ദമുയർത്തിക്കൊണ്ട് 2024 സെപ്തംബർ 6 ന് തൃശ്ശൂർ തേക്കിൻകാട് മൈതാനിയിൽ നിന്നു തുടങ്ങിയ 'സോറി മാർച്ച് ' വിവിധ ജില്ലകളിലൂടെ കടന്ന് സെപ്തംബർ 11ന് തിരുവനന്തപുരത്ത്  സമാപിച്ചു സ്ഥിരം സംഘാംഗങ്ങൾ മാ‍ർട്ടിനും സുധിക്കും സജിക്കും പുറമേ മൈത്രേയനും പോൾസണും ഡാളിയും ഈ സംഘത്തിന്റെ ഭാഗമായിരുന്നു.
സർവോപരിപാലാക്കാരൻ, ‘ആഭാസം’ എന്നീ സിനിമകളിലും പാട്ടുകളവതരിപ്പിച്ചിട്ടുണ്ട്.
ചിത്രശാല മാർട്ടിൻ ഊരാളി സോറി മാർച്ച് കൊല്ലത്തെത്തിയപ്പോൾ മെത്രേയൻ സോറി മാർച്ചിൽ അവലംബം ↑ https://www.vanitha.in/specials/yuva-beatz/music-band-oorali-full-story-vanitha-magazine.html
ഊരാളി അപ്പൂപ്പൻകാവ്
പത്തനംതിട്ട ജില്ലയിലെ കോന്നിക്ക് സമീപം കല്ലേലിയിൽ അച്ചൻകോവിൽ നദിയുടെ തീരത്ത് സ്ഥിതി ചെയ്യുന്ന ഒരു പുരാതന ക്ഷേത്രമാണ് ഊരാളി അപ്പൂപ്പൻകാവ് .
കല്ലേലി - അച്ചൻകോവിൽ വനപാതയോട് ചേർന്ന് സ്ഥിതി ചെയ്യുന്ന ക്ഷേത്രത്തിലേക്ക് ജില്ലാ ആസ്ഥാനമായ പത്തനംതിട്ടയിൽ നിന്നും 19 km (12 mi) ഉം അടുത്ത പട്ടണമായ കോന്നിയിൽ നിന്നും 9 km (5.6 mi) ഉം ദൂരമുണ്ട്.
കോന്നി താലൂക്കിലെ അരുവാപ്പുലം ഗ്രാമപഞ്ചായത്തിലാണ് ക്ഷേത്രം സ്ഥിതി ചെയ്യുന്നത്.
മലദൈവങ്ങളുടെ അധിപനായി കരുതപ്പെടുന്ന 'ഊരാളി അപ്പൂപ്പൻ' ആണ് ക്ഷേത്രത്തിലെ പ്രധാന പ്രതിഷ്ഠ.
ആദ്യകാല ദ്രാവിഡ-നാഗ ഗോത്രങ്ങളുടെ പാരമ്പര്യങ്ങളും ആചാരങ്ങളും പിന്തുടരുന്ന ഈ ക്ഷേത്രം സാധാരണ ഹൈന്ദവ ക്ഷേത്രങ്ങളിൽ പിന്തുടർന്ന് പോരുന്ന താന്ത്രിക പൂജാ രീതികളിൽ നിന്നും തികച്ചും വ്യത്യസ്തമാണ്.
ദേവതകൾ
'ഊരാളി അപ്പൂപ്പൻ' അല്ലെങ്കിൽ 'കല്ലേലി അപ്പൂപ്പൻ', 'ഊരാളി അമ്മൂമ്മ' എന്നിവരാണ് ക്ഷേത്രത്തിലെ പ്രധാന പ്രതിഷ്ഠകൾ.
അപ്പൂപ്പനെ 999 മലദൈവങ്ങളുടെ അധിപനായി  കണക്കാക്കപ്പെടുന്നു.
അദ്ദേഹത്തിന്റെ അമ്മയായി അമ്മൂമ്മയെ ആരാധിക്കുന്നു.
വടക്കഞ്ചേരി വല്യച്ചൻ, ഗണപതി , പരാശക്തി , യക്ഷിയമ്മ, നാഗരാജാവ് , നാഗയക്ഷി, രക്തരക്ഷസ്സ് , കുട്ടിച്ചാത്തൻ , കൊച്ചുകുഞ്ഞ് അറുകല, ഭാരത പൂങ്കുറവൻ, ഭാരത പൂങ്കുറത്തി, ഹരിനാരായണ തമ്പുരാൻ തുടങ്ങിയവരാണ് ക്ഷേത്രത്തിലെ മറ്റു ഉപദേവതകൾ.
മലയാള മാസമായ മേടത്തിൽ (ഏപ്രിൽ-മെയ്) നടക്കുന്ന പത്താമുദയ മഹോത്സവമാണ് ക്ഷേത്രത്തിലെ പ്രധാന ഉത്സവം.
പത്ത് ദിവസം നീളുന്ന ഉത്സവം വിഷു ദിനത്തിൽ ആരംഭിച്ച് പത്താമുദയ നാളിൽ വിവിധ പൂജകളോടും ആദിത്യ പൊങ്കാല തുടങ്ങിയ ചടങ്ങുകളോടും കൂടി സമാപിക്കും.
വൃശ്ചികം മുതൽ മകരം വരെ (നവംബർ പകുതി മുതൽ ജനുവരി പകുതി വരെ) നടക്കുന്ന മണ്ഡല - മകരവിളക്ക് ഉത്സവമാണ് ക്ഷേത്രത്തിലെ മറ്റൊരു വിശേഷ അവസരം.
മലയാള മാസമായ കർക്കടകത്തിൽ (ജൂലൈ-ഓഗസ്റ്റ്) ക്ഷേത്രത്തിൽ നടക്കുന്ന പ്രധാന ചടങ്ങുകളിൽ ഒന്നാണ് കർക്കടക വാവ് ബലി .
ആനയൂട്ട്, വാനരയൂട്ട്, മീനൂട്ട് എന്നിവയാണ് ക്ഷേത്രത്തിലെ മറ്റ് പ്രധാന ആചാരങ്ങൾ.
ദ്രാവിഡ-നാഗ ഗോത്രങ്ങളുടെ പരമ്പരാഗത കലകളായ കുംഭപ്പാട്ട് , ഭാരതക്കളി, തലയാട്ടം കളി, വെള്ളംകുടി നിവേദ്യം, ആഴിപൂജ, കല്ലേലി വിളക്ക് എന്നിവ ക്ഷേത്രത്തിന്റെ പ്രത്യേകതയാണ്.
പടയണി , മുടിയാട്ടം തുടങ്ങിയ ആചാരപരമായ കലകളും വിശേഷാവസരങ്ങളിൽ അവതരിപ്പിക്കാറുണ്ട്.
ഇതും കാണുക കേരളത്തിലെ ക്ഷേത്രങ്ങളുടെ പട്ടിക അവലംബങ്ങൾ
ഊരാളിക്കുറുമർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വയനാട്ടിൽ കാണപ്പെടുന്ന ഒരു ആദിവാസിവർഗമാണ് ഊരാളിക്കുറുമർ .
വെട്ടുകുറുമർ എന്നും അറിയപ്പെടുന്നു.
കൊട്ടമെടയലും മൺപാത്രനിർമ്മാണവുമാണ് പ്രധാന ജോലികൾ.
ചക്രത്തിന്റെ സഹായമില്ലാതെയാണ് ഇവർ മൺപാത്രങ്ങൾ നിർമ്മിക്കുന്നത്.
മികച്ച വേട്ടക്കാരായ ഇവർ വിഷം പുരട്ടിയ അമ്പുകൾ ഉപയോഗിക്കാറുണ്ട്.
ഊരാളർ ഇംഗ്ലീഷ് വിലാസം https://ml.wikipedia.org/wiki/Ooralar
ക്ഷേത്രങ്ങളുടേയും ബ്രാഹ്മണഗ്രാമങ്ങളുടേയും ഭരണ നിയന്തണം കയ്യാളുന്നവരാണ് ഊരാളർ എന്നുവിളിക്കപ്പെടുന്നവർ.
ബ്രാഹ്മണ ഗ്രാമങ്ങളുടെ യോഗത്തിരി നമ്പൂതിരിമാർ ആയിരുന്നു അതിനു പുറമേ നായർ , തീയ്യർ തുടങ്ങി സമുദായക്കാർക്കും അവരുടേതായ ക്ഷേത്രങ്ങളിലും കാവുകളിലും ഊരായ്മ അവകാശം ഉണ്ടായിരുന്നു.
വ്യാപകമായ അധികാരങ്ങളായിരുന്നു പണ്ടുകാലത്ത് ഊരാളർക്ക് ഉണ്ടായിരുന്നത്.
ഊരാളർ കുടിയാന്മാരുടെ സ്ത്രീകളെ സ്വീകരിക്കരുതെന്ന് (കട്ടിലേറ്റരുതെന്ന്) കൽപ്പനയുണ്ടായിട്ടുണ്ട്.
കേരളചരിത്രത്തിൽ പലപ്പോഴും ഊരാള വ്യവസ്ഥിതി ക്ഷയിച്ചിട്ടുണ്ട്.
കൊച്ചിക്കുമേൽ സാമൂതിരിക്കുണ്ടായിരുന്ന ആധിപത്യം 1762-ൽ അവസാനിക്കുകയുണ്ടായി.
നമ്പൂതിരിമാരും നായന്മാരും കൈയടക്കി ഭരിച്ചുപോന്ന ക്ഷേത്രങ്ങൾ രാജാവ് ഇതോടെ പിടിച്ചെടുത്തു.
ഇതംഗീകരിക്കാതിരുന്ന തൃശൂർ വടക്കുന്നാഥ ക്ഷേത്രത്തിലെ മൂപ്പൻ നമ്പൂതിരിയ്ക്ക് മരണശിക്ഷ നൽകുകയുണ്ടായി.
കൊച്ചിയിൽ നാട്ടുപ്രമാണിമാർക്ക് കൊടുത്തിരുന്ന 61 ഊരാളദേവസ്വങ്ങളും 61 വഴിപാടുദേവസ്വങ്ങളും പിന്നീട് സർക്കാർദേവസ്വമാക്കി.
ദിവാനായിരുന്ന കേണൽ മൺറോ കൊച്ചിയുടെയും തിരുവിതാംകൂറിന്റെയും ദിവാനായപ്പോൾ എല്ലാ ദേവസ്വങ്ങളും ഏറ്റെടുക്കാൻ ശുപാർശ ചെയ്തു.
വരവ് പൊതുഖനാവിലേയ്ക്ക് നൽകാനും ക്ഷേത്രനടത്തിപ്പിനുള്ള ചെലവ് സർക്കാർ കൊടുക്കാനും ഇതെത്തുടർന്ന് തിരുവിതാംകൂറിൽ ഗൗരി പാർവതിബായ് ഉത്തരവിട്ടു.
കൊച്ചിയിലും തിരുവിതാംകൂറിലും സർക്കാർ ദേവസ്വങ്ങളുടെ നടത്തിപ്പുകാരൻ സർക്കാർ നിയമിക്കുന്ന സൂപ്രണ്ടായിരുന്നു.
1926-ൽ സ്ഥാനപ്പേര് കമ്മീഷനെന്നാക്കി.
തിരു-കൊച്ചി സംയോജനത്തോടെ 1950ൽ തിരു-കൊച്ചി റിലീജ്യസ് ഇൻസ്റ്റിറ്റ്യൂഷൻസ് ചട്ടമുണ്ടാക്കി.
അതുപ്രകാരം ക്ഷേത്രങ്ങളുടെയെല്ലാം നടത്തിപ്പുചുമതല ജനായത്ത ഭരണകൂടത്തിന്മേലായി.
അമുർ നദി ഇംഗ്ലീഷ് വിലാസം https://ml.wikipedia.org/wiki/Amur_River
ലോകത്തിലെ നദികളിൽ ഏറ്റവും നീളം കൂടിയ പത്താമത്തെ നദി ആണ് അമുർ നദി അല്ലെകിൽ ഹൈലോംഗ് .
(Тамур (Tamur), Manchu: ᠰᠠᡥᠠᠯᡳᠶᠠᠨ ᡠᠯᠠ.
SVG, Sahaliyan Ula; ചൈനീസ് : 黑龙江; pinyin: Hēilóng Jiāng; റഷ്യൻ : рéка Аму́р, ).
റഷ്യയുടെയും ചൈനയുടെയും അതിർത്തി ആയി ആണ് ഈ നദി ഒഴുക്കുന്നത്.
ചൈനീസ് ഭാഷയിൽ പേരിന് അർഥം കറുത്ത വ്യാളി നദി എന്ന് ആണ് .
ഒട്ടനവധി ദിനോസർ ഫോസ്സിലുകൾ ഈ നദിയുടെ കരയിൽ നിന്നും കണ്ടുകിട്ടിയിടുണ്ട്.
അമ്യുറോസോറസ് , അർക്കാരാവിയ , ക്യാറനോസോറസ് എന്നിവയാണ് ഇവയിൽ പ്രധാന ഫോസ്സിലുകൾ.
അമുക്കുരം ഇംഗ്ലീഷ് വിലാസം https://ml.wikipedia.org/wiki/Withania_somnifera
ഒരു മീറ്റർ വരെ ഉയരത്തിൽ വളരുന്ന ഒരു ഔഷധ സസ്യമാണ് അമുക്കുരം .
: (Amukkuram).
ശാസ്ത്രീയനാമം.
Withania Somnifera.
ആരോഗ്യം ഉണ്ടാക്കാൻ കഴിവുള്ള ഒരു ഔഷധസസ്യമാണ് അമുക്കുരം.
ആയുർവേദത്തി ൽ ‍ഈ ഔഷധസസ്യത്തിന്റെ കിഴങ്ങാണ്‌ മരുന്നായി ഉപയോഗിക്കുന്നത്.
പ്രധാനമായും വാതം , കഫം , പനി തുടങ്ങിയ സാധാരണ അസുഖങ്ങൾ മുതൽ വെള്ളപാണ്ട് , ആമവാതം തുടങ്ങിയ അസുഖങ്ങൾക്കും സ്ത്രീകൾക്കുണ്ടാകുന്ന വെള്ളപോക്ക് എന്ന അസുഖത്തിനും മരുന്നായി ഈ ഔഷധം ഉപയോഗിക്കുന്നു .
ശരീരപുഷ്ടിക്കും ലൈംഗികവീര്യത്തിനും അമുക്കുരം അഥവാ അശ്വഗന്ധ പ്രസിദ്ധമാണ്.
ഈ ചെടി ഉപയോഗിച്ചുള്ള ആയുർവേദ മരുന്നു ഉപയോഗിക്കുന്നത് കരൾ രോഗത്തിന് കാരണമാകും എന്ന് ഈയിടെ ഒരു പഠനത്തിൽ പറഞ്ഞിരുന്നു.
എന്നാൽ ഈ  റിപ്പോർട്ടുകൾ തെറ്റാണെന്ന് പിന്നീട് കണ്ടെത്തിയിട്ടുണ്ട്.
അമുക്കുരം ചേർത്തുള്ള ആയുർവേദ മരുന്നുകൾ കരളിന് നല്ലതാണ്.
മാത്രമല്ല, രോഗികൾക്കുണ്ടാകുന്ന ശരീര ക്ഷീണം മാറാൻ അമുക്കുരം സഹായിക്കുകയും ചെയ്യുന്നു.
ഇതരഭാഷാനാമങ്ങൾ സംസ്കൃതം- അശ്വഗന്ധ, വാജീഗന്ധ ഹിന്ദി - അശ്‌ഗന്ധ് മലയാളം - അമുക്കിരം, പീവെട്ട, പിവട്ട
ഈ ഔഷധസസ്യം ഇന്ത്യയിൽ എല്ലാ പ്രദേശങ്ങളിലും ഔഷധാവശ്യങ്ങൾക്കായി കൃഷിചെയ്തു വരുന്നു.
ഏകദേശം 1 മീറ്റർ വരെ ഉയരത്തിൽ വളരുന്ന ഈ സസ്യം 3-4 കൊല്ലം കൊണ്ട് നശിച്ചുപോകുന്നു.
ശാഖകൾ ഉണ്ട്.
ചെടി മുഴുവനായും രോമാവൃതമാണ്.
ഇല,വേര് ഇവയാണ് ഔഷധയോഗ്യഭാഗങ്ങൾ.
എങ്കിലും വേരാണ് കൂടുതലായും ഉപയോഗിക്കുന്നത്.
തൈകൾ നട്ടാണ്‌ കൃഷി ചെയ്യുന്നത്.
വാണിജ്യാടിസ്ഥാനത്തിൽ കൃഷിചെയ്യുമ്പോൾ തൈകൾ തമ്മിൽ ഏകദേശം 30 മുതൽ 40 സെന്റീമീറ്റർ അകലത്തിലാണ്‌ നടുന്നത്.
തൈകൾ നട്ട് 6 മാസം കൊണ്ട് വിളവെടുപ്പിന്‌ പാകമാകും.
ഇതിൽ ഉണ്ടാകുന്ന കായകൾ പഴുക്കുമ്പോൾ കിഴങ്ങ് പറിച്ച് ഉണക്കി വിൽക്കാം .
ഇലകൾ ദീർഘവൃത്താകാരവും 4 ഇഞ്ചോളം വ്യാസവുമുള്ളതാണ്.
കടും പച്ച നിറമാണിവക്ക്.
പൂക്കൾ ചെറുതും പത്രകക്ഷങ്ങളിൽ നിന്ന് ഉണ്ടാവുന്നതുമാണ്.
പച്ച കലർന്ന മഞ്ഞ നിറമാണ് പൂക്കൾക്ക്.
വേരിന് കുതിരയുടെ മൂത്രത്തിന്റേതു പോലുള്ള രൂക്ഷമായ മണമുണ്ട്.
ആയുർവേദശാസ്ത്രപ്രകാരം രസം			:തിക്തം, കഷായം ഗുണം		:സ്നിഗ്ധം വീര്യം			:ഉഷ്ണം വിപാകം		:മധുരം
വേര്, ഇല,  കിഴങ്ങ് ശുദ്ധി
പാലിൽ പുഴുങ്ങി,വറ്റിച്ച് തണലിൽ ഉണക്കുക.
അമുക്കുരം ഹൃദയത്തെയും നാഡികളെയും തലച്ചോറിനെയും ഉത്തേജിപ്പിക്കുന്നു.
ഇത് രോഗാണുക്കളെയും നശിപ്പിക്കുന്നു.
വാതം , കഫം , വീക്കം , ക്ഷതം , ക്ഷയം , ചുമ , ജ്വരം , വിഷം , ആമവാതം , ജരാവ്യാധി ഇവയെ ശമിപ്പിക്കും.
മഹാശ്വഗന്ധചുർണ്ണം, അശ്വഗന്ധാരിഷ്ടം , കാമദേവഘൃതം എന്നീവയിലെ പ്രധാനഘടകവും ഈ ഔഷധിയാണ്.
രക്തശുദ്ധികരണഗൂണവും കാമോദ്ദീപകഗൂണവും നിദ്രജനകഗൂണവും വിരേചകഗൂണവും സുഖവർദ്ധകഗൂണവും ഉണ്ട്.
അമുക്കുരം പാലിൽ പുഴുങ്ങി തണലിൽ വച്ച് ഉണക്കിപ്പൊടിച്ച് നെയ്യിലോ പാലിലോ വെള്ളത്തിലോ കലക്കിച്ചേർത്ത് 15 ദിവസത്തോളം കഴിച്ചാൽ ശരീരം വണ്ണം വയ്ക്കുന്നതാണ്‌.
കൂടാതെ കുട്ടികളുടെ ശരീരവളർച്ചക്കുറവിന്‌ അമുക്കുരം പൊടിച്ചത് പാലിലോ വെള്ളത്തിലോ ചേർത്ത് നൽകിയാൽ ശരീരവളർച്ചയുണ്ടാകും.
അമുക്കുരത്തിന്റെ ഉപയോഗം പ്രത്യുൽപാദന ശേഷി വർദ്ദിക്കുന്നതിന് സവിശേഷമാണ് അശ്വഗന്ധ (അമുക്കുരം) ത്തിന്റെ കഷായം വിധിപ്രകാരം തയ്യാറാക്കി അതിൽ അത്രയും തന്നെ പശുവിൻ പാൽ ചേർത്ത് തിളപ്പിച്ച്,  ഇതിനെപകുതിയായി വറ്റിച്ച് പതിവായി കുടിക്കുകയാണങ്കിൽ  വന്ധ്യത മാറി ഗർഭമുണ്ടാക്കുവാൻ സഹായിക്കും.
ഉറക്കക്കുറവ്‌ , മാനസിക അസ്വസ്ഥത, ലൈംഗിക തകരാറ് തുടങ്ങിയ അസുഖങ്ങൾക്ക് അമുക്കുരപ്പൊടി  10 ഗ്രാം വീതം രാവിലെയും രാത്രിയിലും കിടക്കുന്നതിനുമുൻപായി തേനും നെയ്യും ചേർത്ത് അതിനനുസരിച്ച് പാൽ കുടിക്കുകയും ചെയ്താൽ  അസുഖങ്ങൾക്ക് ശമനം ഉണ്ടാകും .
മുലപ്പാൽ ഉണ്ടാകുന്നതിനും രോഗപ്രതിരോധശക്തി വർദ്ധിക്കുന്നതിനും അമുക്കുരം കഴിച്ചാൽ മതിയാകും.
അമുക്കുരത്തിന് ശരീരത്തിലെ നീരും വേദനയും അകറ്റുവാനുള്ള ഗുണമുണ്ട്.
തലവേദന  ചർമ്മ രോഗത്തിനും ഔഷധമാണ്.
അർബുദത്തിന് അമുക്കുരം നല്ലതാണെന്ന് പറയപ്പെടുന്നു.
അവലംബം ↑ 1 2 3 4 ഡോ. കെ. ആർ. രാമൻ നമ്പൂതിരിയുടെ അത്ഭുത ഔഷധച്ചെടികൾ .
1 2 3 പി.വി.ഗോപാലകൃഷ്ണന്റെ ലേഖനം, കർഷകശ്രീ മാസിക, നവംബർ 2007.
1 2 https://journals.lww.com/hepcomm/fulltext/2023/10010/ashwagandha_induced_liver_injury_a_case_series.37.aspx .
1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ http://summuzhakkunnu.blogspot.in/p/photo-shop.html ചിത്രശാല പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Withania somnifera എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Withania somnifera എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അമുൺസെൻ കടൽ The Amundsen Sea area of Antarctica Antarctic iceberg, Amundsen Sea
ദക്ഷിണ സമുദ്രത്തിന്റെ ഭാഗമായ ഒരു കടലാണ് അമുൺസെൻ കടൽ ( Amundsen Sea ).
പടിഞ്ഞാറൻ അന്റാർട്ടിക്കയിലെ മാരി ബൈർഡ് ലാൻഡിനു സമീപമായി കേപ് ഫ്ലൈംഗ് ഫിഷ്, കേപ് ഡാർട്ട് എന്നിവയ്ക്കിടയിലായി സ്ഥിതിചെയ്യുന്നു.1928–1929-ൽ ക്യാപ്റ്റൻ നിൽസ് ലാർസന്റെ നേതൃത്ത്വത്തിൽ അന്റർക്കൻ പര്യവേക്ഷണം നടത്തിയ സംഘമാണ് റോൾഡ് അമുൺസെന്നിന്റെ ബഹുമാനാർഥം ഈ കടലിനു അമുൺസെൻ കടൽ എന്ന പേർ നൽകിയത്.
അമുൻ
ഒരു പ്രധാന ഈജിപ്ഷ്യൻ ദൈവമാണ് അമുൻ .
അമോൻ, അമെൻ എന്നീ പേരുകളിലും ഇദ്ദേഹം അറിയപ്പെടുന്നു (ഇംഗ്ലീഷ്: Amun also Amon, Amen ; Greek Ἄμμων Ámmōn , Ἅμμων Hámmōn ).
പുരാതന സാമ്രാജ്യം മുതൽക്കേ അമുനിനെ തന്റെ പത്നിയായ അമുനെറ്റ് സഹിതം ആരാധിച്ചു വരുന്നു.
11ആം രാജവംശത്തോടുകൂടി ( c. 21st century BC) മോൺടുവിന് പകരമായി തീബ്സിന്റെ രക്ഷാദേവതയായി ഉയർന്നുവന്നു.
അഹ്മോസ് ഒന്നാമൻ (16th century BC) ഫറവോയുടെ ഭരണകാലത്ത് ഹൈക്സോസ് ജനതയ്ക്ക് എതിരെ തീബ്സിൽ അരങ്ങേറിയ വിപ്ലവത്തേതുടർന്ന് അമുൻ ദേവന്റെ ദേശീയ പ്രാധാന്യം വർദ്ധിച്ചു, സൂര്യ ദേവനായ റാ യുമായ് സംയോജിച്ച് അമുൻ-റാ അഥവാ അമുൻ-റെ എന്നൊരു സങ്കല്പവും പിന്നീടുണ്ടായി.
നവ സാമ്രാജ്യ കാലഘട്ടത്തിൽ ഈജിപ്ഷ്യൻ ദൈവസങ്കല്പത്തിൽ അമുൻ-റായ്ക്ക് സർവ്വപ്രധാനമായ സ്ഥാനമാണ് ഉണ്ടായിരുന്നത്.
(എന്നാൽ അഖ്നാതെൻ ഫറവോയുടെ കാലത്ത് ഈ സ്ഥിതി വത്യസ്ഥമായിരുന്നു).
ദൈവങ്ങളുടെ രാജാവ് എന്ന സ്ഥാനവും അമുന്രായ്ക്ക് കൽപ്പിക്കപ്പെട്ടു.
അവാസ്തവികമായ ഏകദൈവ വിശ്വാസം പോലെയായിരുന്നു അത്.
മറ്റു ദേവന്മാരെയെല്ലാം അമുൻ റായുടെ പ്രതിപുരുഷന്മാരായാണ് കരുതിയത്.
പുരാതന ഈജിപ്തിൽ ഒസീരിസ് , അമുൻ-റായുമാണ് ഏറ്റവും അധികം രേഖപ്പെടുത്തപ്പെട്ട ഈജിപ്ഷ്യൻ ദൈവങ്ങൾ.
ഈജിപ്ഷ്യൻ സാമ്രാജ്യത്തിലെത്തന്നെ പരമപ്രധാന ദൈവമായതിനാൽ, ഈജിപ്തിനു പുറത്തും അമുൻ റാ പരിചിതമായിരുന്നു.
പുരാതന ഗ്രീസിലെ സിയൂസ് ദേവന് തത്തുല്യനായിരുന്നു ഈജിപ്റ്റിലെ അമുൻ റാ (സിയൂസ് അമോൻ)‌.
കർണ്ണാക് ക്ഷേത്രത്തിൽ കൊത്തിവെച്ചിരിക്കുന്ന ഒരു അമുൻ രൂപം അവലംബം
അമു ദര്യ ഇംഗ്ലീഷ് വിലാസം https://ml.wikipedia.org/wiki/Amu_Darya
മദ്ധ്യേഷ്യയിലെ മുഖ്യ നദികളിൽ ഒന്നാണ്‌ അമു ദര്യ .
ഏദൻതോട്ടത്തിലെ നാല്‌ നദികളിലൊന്നായ ഗൈഹോണിനെ ഓർമ്മിപ്പിക്കുന്ന ജയ്ഹോൺ എന്നാണ് ഈ നദി നാട്ടുകാരുടെ ഇടയിൽ അറിയപ്പെടുന്നത്.
അലക്സാണ്ടറുടെ ആക്രമണകാലം മുതലേ പാശ്ചാത്യർ ഇതിന്റെ ഓക്സസ് എന്നാണ് വിളിക്കുന്നത്.
ഭാരതീയപുരാണങ്ങളിൽ ജംബുദ്വീപത്തിന്റെ വടക്കേ അതിരായ വക്ഷു ഈ നദിയാണ്.
മൊത്തം 2400 കിലോമീറ്റർ നീളമുള്ള അമു ദര്യയുടെ 1450 കി.
സഞ്ചാരയോഗ്യമാണ്.
പ്രതിവർഷം 55 ഘനകിലോമീറ്റർ ജലം ഈ നദിയിലൂടെ ഒഴുകുന്നു.
പാമീർ പർവതനിരയിൽനിന്നുത്ഭവിച്ച് ആറൽ കടലിൽ പതിക്കുന്ന ഈ നദി, തുർക്ക്മെനിസ്താൻ , ഉസ്ബക്കിസ്താൻ എന്നീ രാജ്യങ്ങളിലൂടെ കടന്നു പോകുന്നു.
5,34,739 ച.
മീ വിസ്തൃതിയുള്ള നദിയുടെ നീർത്തടം‍ , അഫ്ഗാനിസ്താൻ , താജിക്കിസ്താൻ എന്നിവിടങ്ങളലായി പരന്നുകിടക്കുന്നു.
സോർക്കുൽ തടാകത്തിൽ നിന്നുത്ഭവിക്കുന്ന പാമീർ നദിയാണ് അമു ദര്യയയുടെ പ്രഭവങ്ങളിലൊന്ന്.
പാമീർ പർവതനിരകളിലെതന്നെ വഖാൻ ഇടനാഴിയിലുള്ള വാഘ്ജിർ താഴ്വരയിലെ ഹിമാനികളിലൊന്നാണ് ഇതിൻറെ മറ്റൊരു പ്രഭവം.
പതിനഞ്ചാം നൂറ്റാണ്ടിന്റെ തുടക്കത്തിൽ, പേർഷ്യൻഭാഷികളുടേയും തുർക്കി ഭാഷികളുടേയും അതിർവരമ്പായിരുന്നു അമു ദര്യ നദി.
അമു ദര്യ തടത്തിലെ ഇന്നത്തെ സ്ഥിതി വ്യത്യസ്തമാണ് ഇപ്പോൾ തുർക്കി അവിടത്തെ പൊതുഭാഷയാണ്.
കുറിപ്പുകൾ ൧ അമു ദര്യയുടെ മുകൾ ഭാഗത്തുള്ള ഇന്ന് വക്ഷ് എന്നറിയപ്പെടുന്ന ഒരു വലത്തേ‌പോഷകനദിയുടെ പേരിൽ നിന്നാണ് ഓക്സസ്/വക്ഷു എന്ന പേര് അമു ദര്യ നദിക്ക് ലഭിച്ചത്.
അമുനെറ്റ്
ഒരു പുരാതന ഈജിപ്ഷ്യൻ ദേവതയാണ് അമുനെറ്റ് ( / ˈ æ m ə ˌ n ɛ t / ; അമനെറ്റ്, അമോനെറ്റ്, അമൗനെറ്റ് എന്നിങ്ങനെയും ഉച്ചരിക്കപ്പെടുന്നു).
അമുനിന്റെ പത്നിയും ഒഗ്ഡോദ് എന്ന അഷ്ടദൈവ ഗണത്തിൽപ്പെടുന്ന ദേവതയുമാണ് അമുനെറ്റ്.
"ഗുപ്തമായത് ( സ്ത്രീ .)" എന്നാണ് അമുനെറ്റ് എന്ന പദത്തിനർഥം.
അമുനിന്റെ സ്ത്രീലിംഗ രൂപവുമാണ് അമുനെറ്റ്.
കർണ്ണാക്കിലെ അമുനിന്റെ ക്ഷേത്രത്തിൽ, അമുനെറ്റിനുവേണ്ടിയും പ്രത്യേക പൂജാരികൾ ഉണ്ടായിരുന്നു.
സെഡ് ഫെസ്റ്റിവൽ മുതലായ രാജകീയ ഉത്സവങ്ങളിലും അമുനെറ്റിന് പ്രധാനിയായിരുന്നു.
ശിരസ്സിൽ ഒരു ചുവന്ന കിരീടവും കയ്യിൽ പാപ്പിറസ് ദണ്ഡുമേന്തിയ രൂപത്തിലാണ് അമുനെറ്റിനെ ചിത്രീകരിച്ചിരുന്നത്.
അമുറിയ ഇംഗ്ലീഷ് വിലാസം https://ml.wikipedia.org/wiki/Amuria
അമുറിയ , ഉഗാണ്ടയുടെ കിഴക്കൻ മേഖലയിലെ ഒരു പട്ടണമാണ്.
അമുരിയ ജില്ലയിലെ ടെസൊ ഉപ മേഖലയിലെ മുനിസിപ്പൽ, ഭരണ, വ്യവസായ കേന്ദ്രമാണ് സ്ഥാനം
ഉപമേഖലയിലെ വലിയ പട്ടണമായ സൊരോടിയുടെ വടക്ക് 44 കി.
മീ അകലെയാണ് അമുറിയയുടെ സ്ഥാനം.
ഉഗാണ്ടയുടെ തലസ്ഥാനവും ഏറ്റവും ബവലിയ നഗരവുമായ കമ്പാലയിൽ നിന്ന് 280 കി.
സ്ഥലത്തിന്റെ നിർദ്ദേശാങ്കങ്ങൾ:2°01'48.0"N, 33°38'35.0"E (Latitude:2.0300; Longitude:33.6431).
1991ൽ നടന്ന ദേശീയ ജനസംഖ്യ കണക്കെടുപ്പിൽ പട്ടണത്തിലെ ജനസംഖ്യ 2600 ആയിരുന്നു.
2010ൽ ഉഗാണ്ടൻ സ്ഥിതിവിവരക്കണക്ക് ബ്യൂറോയുടെ 2010ലെ ഏകദേശക്കണക്കനുസരിച്ച് ജനസംഖ്യ 5000 ആണെന്ന് കണക്കാക്കിയിരുന്നു.
200ലെ ആദ്യ ദശാബ്ദത്തിൽ പട്ടണത്തിലെ ജനസംഖ്യ മാറിരിക്കൊണ്ടിരുന്നു, 4500 മുതൽ 30000 വരെ വ്യത്യാസപ്പെട്ടിരുന്നു.
പ്ട്ടണത്തിലെ ജനസംഖ്യയിലെ പെട്ടെന്നുള്ള മാറ്റത്തിന് ചില കാരണങ്ങളുണ്ട്.
ലോഡ്സ് റെസിസ്റ്റൻസ് ആർമിയുടെ (LRA) പ്രവർത്തനങ്ങൾ കാരണം ഗ്രാമങ്ങളിലെ ജനങ്ങൾ കൂടുതൽ സുരക്ഷിതത്തിനുവേണ്ടി പട്ടണത്തിലേക്ക് കുടിയേറി കരമൊജൊങ്ങ് , അമുരിയ ജില്ലയിലെ ഗ്രാമങ്ങളിലെ ക്ന്നുകാലികളെ കക്കുകയും അതു തടയുന്നവരെ അപകടപ്പെടുത്തുകയും ചെയ്യാറുണ്ട്.
സമീപത്തെ ഗ്രാമങ്ങളിലുള്ളവർ കലിക്കൊള്ളക്കാരിൽ അവരുടെ രോഷത്തിൽനിന്നും രക്ഷപ്പെടാൻ ഗ്രാമത്തിൽ നിന്നും പട്ടണത്തിന് അടുത്തേക്ക് നീങ്ങി.
പട്ടണത്തിനടുത്തേക്ക് നീങ്ങി സംഘമായി ചേർന്നവർ രക്തബന്ധമുള്ളവരായിരുന്നില്ല.
പ്രത്യേക ജോലിയില്ലാതിരുന്നതുകൊണ്ട്  അത് ജനന നിരക്ക് കൂടുന്നതിലേക്കെത്തി.
2007ലെ മദ്ധ്യത്തിൽ ഉഗാണ്ടയിലെ LRA പ്രവർത്തനം നിറുത്തിയെങ്കിലും കരമൊജൊങ്ങ് അവരുടെ കാലിക്കൊള്ള തുടർന്നു.
ഇതും കാണുക Teso people Teso language List of cities and towns in Uganda അവലംബങ്ങൾ ബാഹ്യ ലിങ്കുകൾ Amuria Town Council Gets Piped Water
02°01′48″N 33°38′35″E ﻿ / ﻿ 2.03000°N 33.64306°E ﻿ / 2.03000; 33.64306
അമുറിയ ജില്ല
അമുറിയ ജില്ല (Amuria District) ഉഗാണ്ടയുടെ കിഴക്കൻ മേഖലയിലെ ഒരു ജില്ലയാണ്.
അമുറിയ പട്ടണമാണ് ഭരണ സിരാകേന്ദ്രം സ്ഥാനം
ഒടുകെ ജില്ല വടക്കും നപക് ജില്ല വടക്കു കിഴക്കും കടക്വി ജില്ല കിഴക്കും സൊറൊടി ജില്ല തെക്കും കബെർമൈഡൊ ജില്ല തെക്കുപടിഞ്ഞാറും അലെബൊങ് ജില്ല പടിഞ്ഞാറും അതിരായി ഉണ്ട്.
അമുറിയ കൗണ്ടി, കപെലെബ്യൊങ് കൗണ്ടി, ഒറുങൊ കൗണ്ടി എന്നിങ്ങനെ മൂന്ന് കൗണ്ടികൾ ചേർന്നതാണ് ഈ ജില്ല.
പുറത്തേക്കുള്ള കണ്ണികൾ Amuria District Residents Face Eviction Over Minerals Exploration
അമുറു ഇംഗ്ലീഷ് വിലാസം https://ml.wikipedia.org/wiki/Amuru
ഉഗാണ്ടയുടെ വടക്കൻ മേഖലയിലെ അമുറു ജില്ലയിലെ ഒരു പട്ടണമാണ്, അമുറു സ്ഥാനം
അചോളി ഉപമേഖലയിലെ വലിയ നഗരമായ ഗുലുവിന് 61 കി.
പടിഞ്ഞാറ് ഗുലു-നിമുലെ റോഡിനും പടിഞ്ഞാറാണ് അമുറു.
This is about 374 kilometres (232 mi) , by road, north of Kampala , Uganda's capital and largest city.
പട്ടണത്തിന്റെ നിർദ്ദേശാങ്കങ്ങൾ  2°49'07.0"N, 31°51'51.0"E (Latitude:2.8186; Longitude:31.8642) ആണ്.
കുറിപ്പുകൾ പുറത്തേക്കുള്ള കണ്ണികൾ Amuru Leaders Concerned With Slow Pace of Development In The Town Centre
അനശ്വരം ഇംഗ്ലീഷ് വിലാസം https://ml.wikipedia.org/wiki/Anaswaram_film
ജോമോന്റെ സംവിധാനത്തിൽ മമ്മൂട്ടി , ഇന്നസെന്റ് , കുതിരവട്ടം പപ്പു , ശ്വേത മേനോൻ എന്നിവർ പ്രധാനവേഷത്തിൽ അഭിനയിച്ച് 1991 ഓഗസ്റ്റ് 15-ന് പുറത്തിറങ്ങിയ ഒരു മലയാളചലച്ചിത്രമാണ് അനശ്വരം .
ടി.എ. റസാഖ് ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
നടി ശ്വേത മേനോൻ അഭിനയിച്ച ആദ്യ മലയാളചിത്രമാണിത്.
സരസ്വതി ചൈതന്യയുടെ ബാനറിൽ രാജു നിർമ്മിച്ച ഈ ചിത്രം ശ്രീരാം പിൿചേഴ്സ് വിതരണം ചെയ്തിരിക്കുന്നു.
അഭിനേതാക്കൾ അഭിനേതാവ് കഥാപാത്രം മമ്മൂട്ടി ഡാനിയൽ ഡിസൂസ ഇന്നസെന്റ് കുതിരവട്ടം പപ്പു ശങ്കരാടി കുഞ്ചൻ അപ്പഹാജ ശ്വേത മേനോൻ കാതറിൻ സുകുമാരി സംഗീതം
പി.കെ. ഗോപി എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് ഇളയരാജ ആണ്.
ഇളയരാജ തന്നെയാണ് ചിത്രത്തിന്റെ പശ്ചാത്തലസംഗീതവും ഒരുക്കിയിരിക്കുന്നത്.
ഗാനങ്ങൾ കള്ളെല്ലാം – എസ്.പി. ബാലസുബ്രഹ്മണ്യം , മലേഷ്യ വാസുദേവൻ , സി.ഒ. ആന്റോ താരാപഥം ചേതോഹരം – എസ്.പി. ബാലസുബ്രഹ്മണ്യം , കെ.എസ്. ചിത്ര അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം വേണു കല സന്തോഷ് കൈപ്പിള്ളി ചമയം ബാലകൃഷ്ണൻ വസ്ത്രാലങ്കാരം മഹി സംഘട്ടനം ത്യാഗരാജൻ ലാബ് വിജയ കളർ ലാബ് നിശ്ചല ഛായാഗ്രഹണം സുരേഷ് മെർലിൻ എഫക്റ്റ്സ് മുരുകേഷ് വാർത്താപ്രചരണം വാഴൂർ ജോസ് നിർമ്മാണ നിർവ്വഹണം എൻ. വിജയകുമാർ എക്സിക്യുട്ടീവ് പ്രൊഡ്യൂസർ എസ്. ജയകുമാർ വാതിൽ‌പുറചിത്രീകരണം ആനന്ദ് സിനി യൂണിറ്റ് ഓഫീസ് നിർവ്വഹണം റൊയ് പി. മാത്യു പുറത്തേയ്ക്കുള്ള കണ്ണികൾ അനശ്വരം ഇന്റർനെറ്റ് മൂവി ഡാറ്റാബേസിൽ അനശ്വരം – മലയാളസംഗീതം.
അനസൂയ ഇംഗ്ലീഷ് വിലാസം https://ml.wikipedia.org/wiki/Anasuya
ഹൈന്ദവ പുരാണങ്ങളിൽ പരാമർശിക്കപ്പെട്ടിട്ടുള്ള പതിവ്രതാ രത്നമായ വനിതയാണ് അനസൂയ .
സപ്തർഷികളിൽ ഒരാളായ അത്രിമഹർഷിയുടെ ഭാര്യ.
തുടരെ പത്തു വർഷം മഴ പെയ്യാതെ ലോകം തപിച്ചപ്പോൾ അനസൂയ തപഃശക്തിയും പാതിവ്രത്യശക്തിയും കൊണ്ട് കായ്കനികൾ നിർമിച്ച് ജീവജാലങ്ങളെ പോറ്റിപ്പുലർത്തുകയും വറ്റിപ്പോയ ഗംഗാനദിയിൽ ജലപ്രവാഹമുണ്ടാക്കുകയും ചെയ്തു.
ശീലാവതി സ്വഭർത്താവായ ഉഗ്രശ്രവസ്സിനെ രക്ഷിക്കാൻ പാതിവ്രത്യപ്രഭാവംകൊണ്ടു സൂര്യോദയം തടഞ്ഞുവച്ച് കാലഗതിയെ സ്തംഭിപ്പിച്ചപ്പോൾ പരിഭ്രാന്തരായ ത്രിമൂർത്തികൾ അനസൂയയെയും കൂട്ടിക്കൊണ്ട് ശീലാവതിയുടെ അടുത്തെത്തുകയും അനസൂയ ശീലാവതിയെക്കൊണ്ട് ശാപം പിൻവലിപ്പിക്കയും ചെയ്തതായി കഥയുണ്ട്.
ഈ ഉപകാരത്തിന് എന്തു വരം വേണമെങ്കിലും ചോദിച്ചുകൊള്ളാൻ ത്രിമൂർത്തികൾ പറഞ്ഞതനുസരിച്ച്, അവർ തന്റെ പുത്രൻമാരായി ജനിക്കണമെന്ന വരം അനസൂയ ചോദിച്ചു.
അങ്ങനെ മഹാവിഷ്ണു ദത്താത്രേയനായും ശിവൻ ദുർവാസാവായും ബ്രഹ്മാവ് ചന്ദ്രനായും അനസൂയയിൽ ജനിച്ചു.
രാമലക്ഷ്മണൻമാർ വനവാസകാലത്ത് സീതാസമേതം അത്രിമഹർഷിയുടെശ്രമം സന്ദർശിച്ചപ്പോൾ അനസൂയ ഭർത്താവോടൊത്ത് അവരെ ആദരപൂർവം സ്വീകരിക്കയും സൽകരിക്കയും ചെയ്തതായി രാമായണത്തിൽ പറഞ്ഞു കാണുന്നു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനസൂയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനലോംഗ് ഇംഗ്ലീഷ് വിലാസം https://ml.wikipedia.org/wiki/Analong
ചൈനയിലെ യുനാനിലെ ചുവാൻജി രൂപീകരണത്തിൽ നിന്നുള്ള മമെൻചിസൗറിഡ് സൗറോപോഡ് ദിനോസറിന്റെ ഒരു ജനുസ്സാണ് അനലോംഗ് ("അന ഡ്രാഗൺ" എന്നാണ് അർത്ഥമാക്കുന്നത്).
1995-ൽ കണ്ടെത്തിയ ഹോളോടൈപ്പ് , LFGT LCD 9701-1 , 2011-ൽ സമകാലിക ജനുസ്സായ ചുവാൻജിസോറസ് എന്ന ജനുസ്സിൽ നിയോഗിക്കപ്പെട്ടതാണ് ഇതിനെ .
എന്നാൽ , 2020-ൽ ചുവാൻജിസോറസിന്റെ ഹോളോടൈപ്പും ഇതും തമ്മിലുള്ള നിരവധി വ്യത്യാസങ്ങൾ കണ്ടെത്തി, അതിനാൽ അതിനെ ഒരു പുതിയ ടാക്സോണായ അനലോംഗ് ചുവാൻജിയൻസിസിലേക്ക് നിയോഗിച്ചു.
ദ്വിപദ നാമത്തിന്റെ അർത്ഥം "ചുവാൻജിയിൽ നിന്നുള്ള അന ഡ്രാഗൺ" എന്നാണ്, അവിടെ യുനാൻ പ്രവിശ്യയിലെ ഹോളോടൈപ്പ് കണ്ടെത്തിയ ഗ്രാമമാണ് അന.
ഫൈലോജെനെറ്റിക് വൃക്ഷം താഴെ പുനർനിർമ്മിച്ചിരിക്കുന്നു.
Analong chuanjieensis
Omeisaurus tianfuensis
Yuanmousaurus jiangyiensis
Mamenchisaurus youngi
Chuanjiesaurus anaensis അവലംബം
അനവിൽഹാനാസ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Anavilhanas_National_Park
അനവിൽഹാനാസ് ദേശീയോദ്യാനം ( പോർച്ചുഗീസ് : Parque Nacional de Anavilhanas ) ബ്രസീലിലെ ആമസോണാസ് സംസ്ഥാനത്തെ റിയോ നീഗ്രോ നദിയിലുള്ള ബൃഹത്തായ ഒരു നദീ ദ്വീപസമൂഹം ഉൾക്കൊള്ളുന്ന ദേശീയോദ്യാനമാണ്.
ഇതൊരു ലോക പൈതൃക സ്ഥാനത്തിൻറെ ഭാഗവും കൂടിയാണ്.
ഈ ദേശീയോദ്യാനം മനൌസ് , നോവോ എയ്റാവോ എന്നീ മുനിസിപ്പാലിറ്റികളുടെ പരിധിയിലാണ് സ്ഥിതിചെയ്യുന്നത്.
ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവേർസിറ്റി കൺസർവേഷൻ ആണ് ഇതിൻറ ഭരണച്ചുമതല നിർവ്വഹിക്കുന്നത്.
ദേശീയോദ്യാനത്തിൻറെ നദീഭാഗത്തിലെ 60 ശതമാനത്തോളം ഭാഗത്ത് 400 ൽ അധികം ദ്വീപുകൾ സ്ഥിതിചെയ്യുന്നു.
ഇത് ഏകദേശം 130 കിലോമീറ്റർ (81 മൈൽ) നീളത്തിലും ശരാശരി 20 കിലോമീറ്റർ (12 മൈൽ) വീതിയിലുമായി ആകെ 350,470 ഹെക്ടർ(866,000 ഏക്കർ) പ്രദേശത്തു വ്യാപിച്ചുകിടക്കുന്നു.
ദേശീയോദ്യാനത്തിൻറെ വടക്കും കിഴക്കും ദിക്കുകളിലായി 611,008 ഹെക്ടർ (1,509,830 ഏക്കർ) വിസ്തൃതിയുള്ളതും 1995 ൽ രൂപീകരിക്കപ്പെട്ടതും സ്ഥായിയാതുമായ റിയോ നീഗ്രോ യുടെ ഇടതു കരയിലെ പരിസ്ഥിതി സംരക്ഷണ പ്രദേശമാണ്.
ഉദ്യാനത്തിൻറെ നദീഭാഗം റിയോ നീഗ്രോയുടെ പടിഞ്ഞാറേ തീരം വരെ വ്യാപിച്ചുകിടക്കുന്നു.
ഇത് പ്രധാനമായും റിയോ നീഗ്രോ റൈറ്റ് ബാങ്ക് പരിസ്ഥിതി സംരക്ഷണ മേഖലയും റിയോ നീഗ്രോ സുസ്ഥിര വികസന റിസർവ്വുമാണ്.
ദേശീയോദ്യാത്തിലെ ഭൂപ്രദേശം സമുദ്രനിരപ്പിൽനിന്ന് ഏകദേശം 50 മുതൽ 150 വരെ മീറ്റർ (160 മുതൽ 490 അടി വരെ) വരെ ഉയരത്തിലാണ്.
ഈ പ്രദേശത്തെ ശരാശരി വാർഷിക മഴ 2,100 മില്ലിമീറ്റർ (83 ഇഞ്ച്) ആണ്.
താപനില 23 മുതൽ 34 ° C വരെയാണ് (73 മുതൽ 93 ° F വരെ).
വൈവിധ്യമാർന്ന വനപ്രദേശങ്ങളും, നദി, തടാക ആവാസവ്യവസ്ഥ എന്നിവയുൾപ്പെട്ടതുമാണ് ഈ ദേശീയോദ്യാനം.
വിക്കിവൊയേജിൽ നിന്നുള്ള അനവിൽഹാനാസ് ദേശീയോദ്യാനം യാത്രാ സഹായി
അനശ്വര രാജൻ
മലയാള ചലച്ചിത്രങ്ങളിൽ അഭിനയിക്കുന്ന നടിയാണ് അനശ്വര രാജൻ .
ഉദാഹരണം സുജാത (2018) എന്ന ചിത്രത്തിലൂടെയാണ് അനശ്വര സിനിമാ അഭിനയം തുടങ്ങിയത്.
രണ്ടാമത്തെ സിനിമയായ സമക്ഷം 2018 ലാണ് പുറത്തിറങ്ങിയത്.
2019 ൽ പുറത്തിറങ്ങിയ തണ്ണീർ മത്തൻ ദിനങ്ങൾ ആണ് ശ്രദ്ധേയമായ മറ്റൊരു സിനിമ.
അവളുടെ വരാനിരിക്കുന്ന ചിത്രം സൂപ്പർ ശരന്യ.
‘സൂപ്പർ ശരണ്യ’ എന്ന ചിത്രത്തിനായി സംവിധായകൻ ഗിരീഷ് എ.ഡിയുമായി അനശ്വര രാജൻ വീണ്ടും സഹകരിക്കും .
അഭിനയിച്ച സിനിമകൾ വർഷം സിനിമ വേഷം സംവിധായകൻ ഭാഷ നോട്‌സ് 2017 ഉദാഹരണം സുജാത ആതിര കൃഷ്ണൻ ഫാന്റം പ്രവീൺ മലയാളം ബാലതാരം 2019 എവിടെ ഷഹനാ കെ കെ രാജീവ് മലയാളം തണ്ണീർ മത്തൻ ദിനങ്ങൾ കീർത്തി ഗിരീഷ് എ ഡി മലയാളം ആദ്യ ലീഡ് റോൾ ആദ്യരാത്രി അശ്വതി/ശാലിനി ജിബു ജേക്കബ് മലയാളം 2020 വാങ്ക്‌ റസിയ കാവ്യ പ്രകാശ് മലയാളം പോസ്റ്റ് പ്രൊഡക്ഷൻ റാഞ്ചി സുസ്മിത എം ശരവണൻ തമിഴ് Filming അവിയൽ മലയാളം പോസ്റ്റ് പ്രൊഡക്ഷൻ 2021 സൂപ്പർ ശരണ്യ ശരണ്യ ഗിരീഷ് എ ഡി മലയാളം ലീഡ് റോൾ അവലംബങ്ങൾ
അനലിഡ ഇംഗ്ലീഷ് വിലാസം https://ml.wikipedia.org/wiki/Annelida
സമമായ ദേഹഖണ്ഡങ്ങളുള്ളവയും, ദ്വിപാർശ്വസമമിതി (bilateral symmetry) ഉള്ളവയുമായ വിരകൾ ഉൾപ്പെടുന്ന ജന്തുവിഭാഗമാണ് (phylum) അനലിഡ .
മണ്ണിര , കുളയട്ട , കടൽവിര എന്നിവ ഇതിൽ ഉൾപ്പെടുന്നു.
അനലിഡ എന്ന പേരിന്റെ ഉദ്ഭവം ചെറിയ വളയം എന്നർഥമുള്ള അനുലസ് എന്ന ലാറ്റിൻ പദത്തിൽനിന്നാണ്.